ຈີນ ລົງນາມ ຂໍ້ຕົກລົງ ດ້ານເສດຖະກິດ ແລະ ການຄ້າ ຫຼາຍຊຸດ ກັບ ຢູໂຣບ
ປະ​ເທດ​ໃນ​ທະວີບຢູ​ໂຣບ ຈຳນວນ​ນຶ່ງ ​ໄດ້​​ລົງ​ຊື່ ​ເປັນ​ສະມາຊິກ ຂອງທະນາຄານ​ AIIB ໃໝ່ ທີ່​ບາງຄົນ​ມອງ​ເຫັນ​ວ່າ ​ເປັນ​ຄູ່​ແຂ່ງ​ຂອງ​ທະນະ​ຄານ​ໂລກ.
ນາຍົກລັດຖະມົນຕີ ຈີນ ທ່ານ ຫຼີ ເກີ້ຈຽງ ກຳລັງມ້ວນທ້າຍ ການຢ້ຽມຢາມ ທະວີບຢູໂຣບ ບ່ອນທີ່ທ່ານ ໄດ້ລົງນາມ ໃນ ຂໍ້ຕົກລົງ ດ້ານເສດຖະກິດ ຫຼາຍຊຸດ ແລະ ຂໍ້ຕົກລົງດ້ານ ການຄ້າຕ່າງໆ ບັນດາປະເທດໃນທະວີບຢູໂຣບ ຈຳນວນນຶ່ງ ໄດ້ລົງຊື່ ເປັນ ສະມາຊິກ ຂອງທະນາຄານລົງທຶນດ້ານພື້ນຖານໂຄງລ່າງ ເອເຊຍໃໝ່ ທີ່ບາງຄົນມອງເຫັນວ່າ ເປັນຄູ່ແຂ່ງຂອງ ທະນະຄານໂລກ ທີ່ມີສຳນັກງານໃຫຍ່ ຕັ້ງຢູ່ໃນສະຫະລັດນັ້ນ ຜູ້ສື່ຂ່າວວີໂອເອ Henry Ridgwell ມີລາຍງານຈາກ ນະຄອນ ຫຼວງລອນດອນ ປະເທດອັງກິດ ຊຶ່ງໄຊຈະເລີນສຸກ ຈະນຳມາ ສະເໜີທ່ານ ໃນອັນດັບຕໍ່ໄປ ເມື່ອອາທິດແລ້ວນີ້ ພົມສີແດງໄດ້ຖືກປູລົງ ໃນທົ່ວຫົວເມືອງຕ່າງໆ ຂອງປະເທດໃນເຂດທະວີບຢູໂຣບ ເພື່ອເປັນການຕ້ອນຮັບການຢ້ຽມຢາມ ຂອງນາຍົກລັດຖະມົນຕີ ຈີນ ທ່ານ ຫຼີ ເກີ້ຈຽງ ສະພາບການປ່ຽນແປງຂອງດິນຟ້າອາກາດ ແມ່ນເລື້ອງນຶ່ງທີ່ມີຄວາມສຳຄັນສູງ ຢູ່ໃນລາຍການກອງປະຊຸມ ແຕ່ເລື້ອງຂອງເສດຖະກິດ ແລະ ການຄ້າ ໄດ້ຄອບງຳການຢ້ຽມ ຢາມໃນຄັ້ງນີ້ ທ່ານ ຫຼີ ເວົ້າວ່າ ຈີນໄດ້ສ້າງພາຫະນະ ສຳຫລັບ ການຮ່ວມກັນລົງທຶນ ໃນດ້ານຂອງ ທະນາຄານລົງທຶນ ດ້ານພື້ນຖານໂຄງລ່າງເອເຊຍ ຫຼື AIIB ທີ່ມີ 50 ສະມາຊິກ ຜູ້ສ້າງຕັ້ງທະນາຄານນັ້ນ ລວມທັງ ອັງກິດ ຝຣັ່ງ ແລະ ເຢຍຣະມັນ ວໍຊິງຕັນ ໄດ້ຊຸກຍູ້ໃຫ້ບັນດາພັນທະມິດ ຂອງ ຕົນ ໃນເຂດທະວີບຢູໂຣບ ບໍ່ໃຫ້ລົງຊື່ເປັນສະມາຊິກກັບທະນາຄານດັ່ງກ່າວ ທະນາຄານ AIIB ມີເງິນທຶນຂັ້ນຕົ້ນຢູ່ແລ້ວ ມູນຄ່າ 100 ຕື້ໂດລາ ທ່ານ Raffaello Pantucci ຈາກສະຖາບັນ ບໍລິການ Royal United ເວົ້າວ່າ ບັນດານັກວິເຄາະ ກ່າວວ່າ ຈີນເລັງເຫັນວ່າ ທະນະຄານ AIIB ເປັນແນວທາງການຕອບໂຕ້ ອັນທີ່ປັກກິ່ງ ມອງເຫັນວ່າ ເປັນໂລກທີ່ອ່ຽງໄປທາງຂ້າງດຽວ ທີ່ໄດ້ຖືກຄອບງຳມາໂດຍ ສະຫະລັດ ນັກວິເຄາະທ່ານໜຶ່ງ ໄດ້ສົນທະນາກັບວີໂອເອ ຜ່ານທາງ Skype ທ່ານນາງ Olivia Gippner ຈາກສະຖາບັນເສດຖະສາດ ລອນດອນ ເວົ້າວ່າ ທ່ານ Pantucci ກ່າວວ່າ ວໍຊິງຕັນ ໄດ້ກ່າວສະແດງຄວາມເປັນຫ່ວງ ທີ່ທະນາຄານ AIIB ອາດຈະນຳໃຊ້ເງິນທຶນ ເພື່ອເປົ້າໝາຍໃນທາງດ້ານຍຸດທະສາດ ແທນທີ່ຈະເປັນໄປໃນທາງ ດ້ານເສດຖະກິດ ທ່ານເວົ້າຕື່ມວ່າ ຫຼັກການທາງດ້ານການເງິນ ແມ່ນມັກຈະແຕກຕ່າງໄປ ຈາກທະນາຄານໂລກ ຫຼື IMF ທ່ານ Pantucci ເວົ້າວ່າ ຈີນ ໄດ້ລົງນາມ ໃນຂໍ້ຕົກລົງດ້ານການຄ້າ ຫຼາຍໆຊຸດ ລວມທັງ ການນຳຊື້ ເຮືອບິນ ໂດຍສານ Airbus ທີ່ຜະລິດໂດຍຢູໂຣບ ຈຳນວນ 45 ລຳ ໃນມູນຄ່າ 11 ຕື້ໂດລາ ແລະ ການເປີດໂຮງງານ Airbus ຢູ່ໃນຈີນອີກດ້ວຍ ໃນຂະນະດຽວກັນ ປະທານາທິບໍດີ ສະຫະລັດ ທ່ານບາຣັກ ໂອບາມາ ກໍໄດ້ລົງນາມ ໃນ ຮ່າງກົດໝາຍສະບັບໜຶ່ງ ເພື່ອເຮັດໃຫ້ເປັນກົດໝາຍ ທີ່ອະນຸມັດໃຫ້ທ່ານເອງ ຕິດຕາມໄດ້ ຢ່າງວ່ອງໄວ ກ່ຽວກັບການເຈລະຈາຂໍ້ຕົກລົງດ້ານການຄ້າຕ່າງໆ ສະຫະລັດ ພວມນຳພາ ພາຄີຂ້າມມະຫາສະມຸດປາຊີຟິກ ຫຼື TTP ທີ່ລວມມີ 12 ປະເທດ ຊຶ່ງຈະເຮັດໃຫ້ກາຍເປັນ ການຄ້າ ກວມເອົາມູນຄ່າ 40 ເປີເຊັນຂອງໂລກນັ້ນ ສ່ວນຈີນແມ່ນບໍ່ມີສ່ວນຮ່ວມ ຢູ່ໃນຂໍ້ ຕົກລົງດັ່ງກ່າວ